wickkiey/tamil-wikipedia-chunked huggingface dataset:
# புனித தோமா சிரிய-மலபார் தேவாலயம், மலையாற்றூர்

**புனித தாமஸ் சிரோ மலபார் கத்தோலிக் சர்வதேச ஆலயம், மலையாற்றூர்** (அல்லது **மலையாற்றூர் தேவாலயம்** ,*The St Thomas Syro malabar catholic International Shrine, Malayattoor* (or *Malayatoor Church*) என்பது உலகின் எட்டு சர்வதேச ஆலயங்களில் ஒன்றாகும், இது இந்தியாவின் கேரளத்தின் எர்ணாகுளம் மாவட்டம் அங்கமாலி மலையாற்றூரில் அமைந்துள்ளது. இந்த தேவாலயம் மலையாற்றூர் குன்றின்மீது 609 மீட்டர் உயரத்தில் அமைந்துள்ளது.  
மலையாற்றூர் தேவாலயத்துக்கு இந்தியா மட்டுமல்லாது, உலகம் முழுவதிலுமிருந்து ஏராளமான பக்தர்கள் வருகின்றனர். இங்குள்ள தேவாலயம் உலகின் எட்டு சர்வதேச ஆலயங்களில் ஒன்றாக திரு ஆட்சிப்பீடத்தால் நியமிக்கப்பட்டுள்ளது. கேரளத்தில் (அன்றைய தமிழகத்தில்) கிறித்தவத்தைப் பரப்புவதற்கு முன்முயற்சி எடுத்தவர் புனித தாமஸ் அப்போஸ்தலன். இவர் கேரளத்தில் தரையிறங்கியபோது, இந்த தேவாலயம் அமைந்துள்ள இடத்தில் பிரார்த்தனை செய்ததாக நம்பப்படுகிறது. மலையாற்றூர் தேவாலயமானது&nbsp; காலடி நகரிலிருந்து 15 கி.மீ. தொலைவிலும், கொச்சியில் இருந்து 47. கி.மீ. தொலைவிலும் அமைந்துள்ளது. மலையாற்றூர் மற்றும் கொடநாடு கிராமங்கள் பெரியாறின் எதிர்க்கரையில் அமைந்துள்ளன.
# முதலாம் சாம்திக்

**முதலாம் வகிப்பிரி சாம்திக்** (**Wahibre Psamtik I**) பிந்தைய கால எகிப்திய இராச்சியத்தை கிமு 664 முதல் 610 வரை ஆண்ட எகிப்தின் இருபத்தி ஆறாம் வம்சத்தின் முதல் பார்வோன் ஆவார். முதலாம் சாம்திக், புது அசிரியர்ப் பேரரசினர் ஆட்சியில் இருந்து வடக்கு எகிப்தை கைப்பற்றி தெற்கு எகிப்துடன் ஒன்றிணைத்தார்.
வில் கண்டெடுக்கப்பட்ட முதலாம் சாம்திக்கின் உடைந்த சிலை]]
# முதலாம் சாம்திக்

## இதனையும் காண்க

- பண்டைய எகிப்திய அரசமரபுகள்
# இரண்டாம் அமெனம்ஹத்

**இரண்டாம் அமெனம்ஹத்** (**Nubkaure Amenemhat II**) எகிப்தின் மத்தியகால இராச்சியத்தை ஆண்ட 12-ஆம் வம்ச பார்வோன்களின் மூன்றாமவர் ஆவார். இவர் பண்டைய எகிப்தை கிமு 1914 முதல் 1879 முடிய 35 ஆண்டுகள் ஆண்டார். இவரத் கல்லறை தச்சூர் நகர்த்தின் வெள்ளைப் பிரமிடில் உள்ளது.
# இரண்டாம் அமெனம்ஹத்

## இதனையும் காணக்

- எகிப்தின் பாரோக்கள்
- பண்டைய எகிப்திய அரசமரபுகள்
# சி. அஸ்வத்

**சி. அஸ்வத் (C. Ashwath** ) ( 1939 திசம்பர் 29 &ndash; இறப்பு: 2009 திசம்பர் 29) இவர் கன்னட மொழியில் பாவகீதத்தில் ("உணர்ச்சி கவிதை") வல்லுநரும் இந்திய இசை அமைப்பாளரும் ஆவார். இவர் ஒரு பாடகராகவும் இருந்தார். மேலும் இவரது சொந்த பல பாடல்களை அவரே இசையமைத்தும் பாடினார். பாவகீத பாடல்களைப் பாடியதோடு அவை சாமானியர்களைச் சென்றடைவதை உறுதிசெய்த பெருமையும் இவருக்கு கிடைத்தது.
# சி. அஸ்வத்

## ஆரம்பகால வாழ்க்கை மற்றும் கல்வி

இவர் 1939 திசம்பர் 29இல் பிறந்தார். பசவனகுடி தேசியக் கல்லூரியில் அறிவியலில் பட்டம் பெற்ற இவர், இந்திய தொலைபேசித் தொழில் துறையில் பணியாற்றினார். அங்கு 27 ஆண்டுகள் பணியாற்றி, 1992இல் நிர்வாக பொறியாளராக ஓய்வு பெற்றார். இந்துஸ்தானி இசையில் தேவகிரி சங்கரா ஜோஷியின் சீடராக தனது இசை வாழ்க்கையைத் தொடங்கினார்.
# சி. அஸ்வத்

## திரைப்படங்கள்

இவரது குறிப்பிடத்தக்க இசையமைப்புகளில் பிரபல கவிஞர் கே.எஸ். நரசிம்மசுவாமியின் படைப்பான மைசூரு மல்லிகேவிற்கான இசையமைப்பும் கன்னட துறவி சிசுநாள ஷரீப்பின் படைப்புகளுக்கான இசையமைப்பும் அடங்கும். எல். வைத்தியநாதன் 1976 இல் *ககானா கோட்* படத்தின் இசைப்பதிவின் போது அஸ்வத்தை சந்தித்தார். இந்த சந்திப்பு கிட்டத்தட்ட மூன்று தசாப்தங்களாக ஒரு வலுவான உறவுக்கு இட்டுச் சென்றது. அஸ்வத்தின் பல இசையமைப்புகளுக்கு வைத்தி இசைக்குழு அளித்துள்ளார். ஆனால் யெனே பராலி ப்ரீத்தி இராலி படத்தில்தான் அஸ்வத்-வைத்தி இரட்டையர்கள் சிறந்த இசையின் ஒத்துழைப்பாளர்களாக மாறினர்.  
இவர் சுயாதீனமாக இசையமைத்த முதல் படம் ககானா கோட். பின்னர் சின்னாரி முத்தா, சாந்தா சிசுநாள ஷரீப், மைசூரா மல்லிகே, கோத்ரேஷி கனசு, நாகமண்டலா மற்றும் கன்னடத்தில் சில படங்களில் தொடர்ந்து இசையமைத்து வந்தார். கன்னடத்தில் "சுகமா சங்கீதத்தின்" (மெல்லிசை) முன்னோடியாக இருந்த இந்தப் பல்துறை பாடகர் 75 க்கும் மேற்பட்ட இசைத்தொகுப்புகளை தனது கணக்கில் கொண்டிருந்தார்.  
சி.அஸ்வத் என்பது கர்நாடகாவின் ஒரு குடும்பப் பெயராக விளங்கியது. நாடகங்கள், சுகமா சங்கீதம் மற்றும் திரைப்படங்கள் என மூன்று துறைகளிலும் தனக்கு சொந்தமான இடத்தை செதுக்கிய கர்நாடகாவின் ஒரே இசை இயக்குநர் இவர்.  
அஸ்வத் தனது இயக்கத்தின் 21 நாடக பாடல்களைக் கொண்ட "நேசரா நூடு" என்ற இசைத்தொகுப்பையும் வெளியிட்டுள்ளார். 1990களில், சி. அஸ்வத்தின் இசை இயக்கத்தில் குவெம்புவின் 'எல்லடாரூ இரு என்டடாரூ இரு' என்ற பாடலை கன்னட திரைப்பட நடிகர் ராஜ்குமார் பாடியிருந்தார். இது மிகவும் பிரபலமானது.
# சி. அஸ்வத்

## விருதுகள்

ஒரு பாடகர் மற்றும் இசையமைப்பாளர் என்ற முறையில், இவர் கர்நாடகாவிலும், உலகம் முழுவதுமுள்ள கன்னட மக்களிடமும் மிகவும் பிரபலமாக இருந்தார். 2005ஆம் ஆண்டில் பெங்களூரில் நடந்த இவரது இசை நிகழ்ச்சியில் கிட்டத்தட்ட 100,000 பேர் கலந்து கொண்டனர். இந்தியாவுக்கு வெளியே கச்சேரிகளையும், மெலனுடி கன்னட சங்கத்திற்காக மெல்போர்னிலும், இங்கிலாந்தைச் சுற்றியுள்ள சில இடங்களிலும் தனது நிகழ்ச்சிகளை வழங்கியுள்ளார்.  
தனது 70 வது பிறந்தநாளில் இவர் நண்பர்கள் மற்றும் நலம் விரும்பிகளுடன் சிறப்பு முறையில் கொண்டாடினார். பெங்களூரின் ரவீந்திர கலாசேத்திரத்தில் ஒரு விழா நடைபெறவிருந்தது. சுட்டூரைச் சேர்ந்த சுவாமிஜி மற்றும் வீரேந்திர ஹெக்டே ஆகியோர் இவரை மாலையிட்டு வாழ்த்திய, பின்னர் இவரது பிரபலமான பாடல்களைப் பாடினர்.  
**அஸ்வத்** தலைமையில் 2005 ஏப்ரல் 23 அன்று பெங்களூரு அரண்மனை மைதானத்தில் நடைபெற்ற **கன்னடவே சத்யா** நேரடி இசை நிகழ்ச்சி நடைபெற்றது. இந்த நிகழ்ச்சிக்கு ஒரு லட்சம் பார்வையாளர்களைக் கண்டது பெரும் வெற்றியாகும். கன்னட இசை நிகழ்ச்சி இங்கு நடைபெற்றது இதுவே முதல் முறையாகும். அவ்வளாகத்தில் பல மேற்கத்திய மற்றும் பிற இந்திய மொழி நிகழ்ச்சிகள் கடந்த காலத்தில் நடந்திருந்தன.
# சி. அஸ்வத்

## இறப்பு

இவர் தனது 70 வது பிறந்தநாளில் 2009 திசம்பர் 29 அன்று இறந்தார். இவர் சிறுநீரக மற்றும் கல்லீரல் செயலிழப்புகளால் பாதிக்கப்பட்டார்.
# புக்ராச் பாப்னா

**புக்ராச் பாப்னா** *(Pukhraj Bafna)* ஓர் இந்தியக் குழந்தை மருத்துவர் மற்றும் இளம்பருவத்தினர் சுகாதார ஆலோசகர் ஆவார். பழங்குடியினர் குழந்தைகள் மற்றும் இளம்பருவத்தினருக்கான ஆரோக்கிய மருத்துவத்தில் சிறந்த பங்களிப்புகள் செய்ததற்காக நன்கு அறியப்பட்டார். இந்திய அரசின் நான்காவது உயர் குடிமகன் விருதான பத்மசிறீ விருதை 2011 ஆம் ஆண்டு இந்திய அரசாங்கம் பாப்னாவுக்கு வழங்கி சிறப்பித்தது.
# புக்ராச் பாப்னா

## வாழ்க்கை

புக்ராசு இந்திய மாநிலமான சத்தீசுகரில் ராச்நந்துகாவுன் மாவட்டத்தில் 1946 ஆம் ஆண்டு நவம்பர் மாதம் 14 ஆம் தேதி பிறந்தார். சபல்பூரில் உள்ள நேத்தாசி சுபாசு சந்திரபோசு மருத்துவக் கல்லூரியில் 1969 ஆம் ஆண்டு பாப்னா மருத்துவத்தில் இளங்கலைப் பட்டம் பெற்றார், மேலும் 1972 ஆம் ஆண்டில் குழந்தை மருத்துவத்தில் பட்டயமும் மற்றும் குழந்தை மருத்துவ முதுநிலை பட்டத்தை 1973 ஆம் ஆண்டிலும் பெற்றார். பின்னர் இராசத்தான் மாநிலத்தின் லத்னு நகராட்சியிலுள்ள செயின் விசுவ பாரதி பல்கலைக்கழகத்தில் முனைவர் பட்டத்தை பெற்றார். மேலும் புக்ராசு பல கருத்தரங்குகளில் கலந்து கொண்டுள்ளார். பல மாநாடுகளுக்கு தலைமையும் தாங்கினார்.
# புக்ராச் பாப்னா

## விருதுகள்

1978 ஆம் ஆண்டு இந்திய மருத்துவ சங்கம் தேசிய சி. டி. தக்கார் விருதை வழங்கி இவரை சிறப்பித்தது. 1986 ஆம் ஆண்டு பெக்கான் பன்னாட்டு விருதையும் பாப்னா பெற்றார். டைம்சு ஆப் இந்தியா குழுமத்திலிருந்து வழங்கப்படும் மகாவீர் மகாத்மா விருதையும், இந்திய குழந்தைகள் கல்விக்கழகம் வழங்கும் சிறப்பு விருதையும் 2004 ஆம் ஆண்டில் பெற்றுள்ளார். இராசத்தான் சமண விசுவ பாரதி பல்கலைக்கழகம் மற்றும் கேரள மாநில அரசாங்கமும் இவருக்கு சிறந்த குடிமகன் விருதை வழங்கி கவுரவித்தன. 2011 ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருதை இந்திய அரசாங்கம் பாப்னாவிற்கு வழங்கி சிறப்பித்தது.
# ஹூக் டௌடிங்

ஹூக் கேஷ்வால் ரெமென்ஹீரெ டௌடிங் (24 ஏப்ரல் 1882 – 15 பெப்ரவரி 1970) இங்கிலாந்தின் ராயல் விமானபடையில் ஒரு அதிகாரி ஆவார். இவர் முதலில் விமான ஓட்டியாகவும், முதல் உலகப்போரின் போது கமான்டிங்க் அதிகாரியாகவும் பணியாற்றியுள்ளார்.
# ஹூக் டௌடிங்

### இளமை

இவர் புனித நினியன் பள்ளி, மொஃபட் என்னும் இடத்தில் அர்துர் ஜான் மற்றும் மௌட் கரோலினெ என்ற தம்பந்தினர்க்கு பிறந்தார். இவருடைய தந்தை மொஃபடில் உள்ள தெற்கு ஸ்காட்டிஸ் என்ற பகுதிக்கு இடம் பெயர்வுக்கு முன்பு வரை பெட்டெஸ் என்ற கல்லூரியில் ஆசிரியராக பணியாற்றியுள்ளார். இவர் புனித நினியன் பள்ளி என்ற பகுதியில் உள்ள விண்ஜெஸ்டர் என்ற கல்லூரியில் பயின்றுள்ளார்.
# முதலாம் செனுஸ்ரெத்

முதலாம் செனுஸ்ரெத் ஹெல்லியோபோலிஸ் நகரத்தில் நிறுவிய கல்தூபி]]  
**முதலாம் செனுஸ்ரெத்** (**Senusret I**) எகிப்தின் மத்தியகால இராச்சியத்தை ஆண்ட 12-ஆம் வம்சத்தின் இரண்டாம் பார்வோன் ஆவார். இவர் பண்டைய எகிப்தை கிமு 1971 - 1926 அல்லது கிமு 1920 - 1875 வரை ஆண்டதாக இரு வேறு கருத்துகள் உள்ளது. இவரது தந்தை பார்வோன் முதலாம் அமெனம்ஹத் மற்றும் இவரது மகன் பார்வோன் இரண்டாம் அமெனம்ஹத் ஆவார்.  
இவரது தந்தை முதலாம் அமெனம்ஹத்தை தொடர்ந்து முதலாம் செனுஸ்ரெத்தும் எகிப்தின் தெற்கில் உள்ள நூபியாவிற்கு எதிராக படையெடுத்து வென்று தனது ஆட்சிப் பரப்பை விரிவாக்கினார். நூபியாவை கைப்பற்றியதன் நினைவாக வெற்றித் தூணை நிறுவினார். இவர் பண்டைய அண்மை கிழக்கின் கானான் மற்றும் சிரியா போன்ற நகர இராச்சியங்களுடன் அரசியல் உறவுகளைக் கொண்டிருந்தார்.இவர் தனது கல்லறைப் பிரமிடுவை எல்-லிஸ்டுவில் கட்டினார். செனுஸ்ரெத் கர்னாக்கில் வெள்ளைக் கோயில் ஒன்றை நிறுவினார்.  
இவரது தந்தை முதலாம் அமெனம்ஹத்த்தின் 20-வது ஆட்சிக் காலத்திலேயே முதலாம் செனுஸ்ரேத் எகிப்தின் இணை ஆட்சியாளராக பதவி வகித்தார். முதலாம் செனுஸ்ரெத் தனது 43-வது வயதின் போது, தன் மகன் இரண்டாம் அமெனம்ஹத்தை எகிப்தின் இணை ஆட்சியாளர் பதவியில் அமர்த்தினார். துரின் மன்னர்கள் பட்டியல் படி, முதலாம் செனுஸ்ரெத் தனது 46-வது வயதில் இறந்திருக்கலாம் எனக்குறிப்பிடுகிறது.
# முதலாம் செனுஸ்ரெத்

## இதனையும் காண்க

- ஹெல்லியோபோலிஸ்
- பண்டைய எகிப்திய அரசமரபுகள்
- பாரோக்களின் பட்டியல்
# விக்கிப்பீடியா:Statistics/weekly/26-Apr-2020
# லசைன் சோதனை

**லசைன் சோதனை** அல்லது **சோடிய உருக்குச் சாரச் சோதனை** (Lassaigne's test or Sodium fusion test) என்பது ஒரு கரிமச் சேர்மத்தில் கார்பன், ஐதரசன் தவிர ஏனைய ஆலசன்கள், நைட்ரசன் மற்றும் கந்தகம் போன்ற தனிமங்களின் இருப்பினைக் கண்டறிவதற்கான பண்பறி அடிப்படை பகுப்பாய்வு ஆகும். இச்சோதனையை பிரெஞ்சு வேதியியல் அறிஞர் ஜே. எல். லசைன் உருவாக்கினார்.  
இந்தச் சோதனையானது சோதித்தறியப்பட வேண்டிய மாதிரியை தனித்த தூய்மையான, சோடியம் உலோகத்துடன் உருக்கித் தயாரிக்கப்படும் சாற்றினைக் கொண்டு நடத்தப்படுகிறது. சோடிய உலோகத்தை உருக்கி, கரிமச் சேர்மத்துடன் சேர்த்து தயாரிக்கப்பட்ட மாதிரியானது நீருக்குள் அமிழ்த்தப்படுகிறது. இந்தச் சாறானது நன்கு கொதிக்கவைக்கப்பட்டு, வடிகட்டிப் பிரித்தெடுக்கப்பட்டு கண்டறியப்பட வேண்டிய தனிமங்களுக்கான பண்பறி பரிசோதனைகளுக்காகப் பயன்படுத்தப்படுகிறது.
# லசைன் சோதனை

## கோட்பாடு

ஆலசன்கள், நைட்ரசன் மற்றும் கந்தகம் ஆகிய தனிமங்கள் கரிமச் சேர்மங்களில் சகப்பிணைப்பின் மூலம் பிணைக்கப்பட்டுள்ளன. இத்தனிமங்களைக் கண்டறிய இவை இவற்றின் அயனிச் சேர்மங்களாக மாற்றப்பட வேண்டியுள்ளது. இதற்காக சோடியம் உலோகமானது கரிமச் சேர்மத்துடன் உருக்கிச் சேர்க்கப்படுகிறது. இதன் காரணமாக உருவான அயனிச் சேர்மங்கள் நீர்க்கரைசலாக வடித்தெடுக்கப்பட்டு எளிய வேதிப் பரிசோதனைகளுக்கு உட்படுத்தப்படுகின்றன. சோடிய உலோகத்தை உருகச் செய்து அதனுடன் கரிமச் சேர்மத்தைச் சேர்த்துத் தயாரிக்கப்பட்ட சாறானது சோடிய உருக்குச் சாறு அல்லது லசைனின் சாறு என அழைக்கப்படுகிறது.  
கரிமச் சேர்மத்தில் நைட்ரசன் இருந்தால், அது உருகிய சோடியத்துடன் வினைபட்டு சோடியம் சயனைடைத் தருகிறது.  
:Na + C + N→ NaCN  
கரிமச் சேர்மத்தில் கந்தகம் இருந்தால், அது உருகிய சோடியத்துடன் வினைபட்டு சோடியம் சல்பைடைத் தருகிறது.  
:2Na + S → Na<sub>2</sub>S  
கரிமச் சேர்மத்தில் ஆலசன்களின் ஏதேனும் ஒரு தனிமம் இருந்தால் அது உருகிய சோடியத்துடன் வினைபட்டு தொடர்புடைய சோடியம் ஆலைடைத் தருகிறது.  
:Na + X → NaX ( X = Cl, Br, I)
# லசைன் சோதனை

## நைட்ரசனுக்கான சோதனை

சோடிய உருக்குச் சாறுடன் சிறிதளவு புதிதாகத் தயாரிக்கப்பட்ட ஃபெர்ரஸ் சல்பேட்டு கரைசலானது சேர்த்து சூடேற்றப்படுகிறது. இதன் காரணமாக சோடியம் ஃபெர்ரோ சயனைடு உருவாகிறது.  
:2NaCN + FeSO<sub>4</sub>→Na<sub>2</sub>SO<sub>4</sub> + Fe(CN)<sub>2</sub>  
:Fe(CN)<sub>2</sub>+ 4NaCN → Na<sub>4</sub>[Fe(CN)<sub>6</sub>]  
இவ்வாறு கிடைக்கப்பெறும் சோடியம் பெர்ரோ சயனைடுடன் சில துளிகள் ஃபெர்ரிக் குளோரைடு கரைசல் சேர்க்கப்பட்டு, நீர்த்த கந்தக அமிலம் கொண்டு கரைசல் அமிலத்தன்மையாக்கப்படுகிறது. கரைசலில் உள்ள ஃபெர்ரிக் அயனி சோடியம் பெர்ரோ சயனைடுடன் வினைபுரிந்து, பெர்ரிக் பெர்ரோ சயனைடு எனும் பிரஷ்யன் நீல நிறப்படிவினைத் தருகிறது. இதுவே கரிமச் சேர்மத்தில் உள்ள நைட்ரசனைக் கண்டறியும் சோதனையாகும்.  
:3Na<sub>4</sub>[Fe(CN)<sub>6</sub>] + 4 Fe<sup>+3</sup>→Fe<sub>4</sub>[Fe(CN)<sub>6</sub>]<sub>3</sub> + 12Na<sup>+</sup>  
ஒரு கரிமச் சேர்மமானது கந்தகம் மற்றும் நைட்ரசன் ஆகிய இரண்டு தனிமங்களையுமே கொண்டிருந்தால் இதே சோதனையின் இறுதிப்பொருளானது இரத்தச் சிவப்பு நிறத்தைத் தரும்.
# லசைன் சோதனை

## கந்தகத்திற்கான சோதனை

சோடிய உருக்குச் சாறுடன் சோடியம் நைட்ரோ புரூசைடு சேர்க்கப்படும் போது ஊதா நிறமானது கிடைக்கிறது.  
:Na<sub>2</sub>S + Na<sub>2</sub>[Fe(CN)<sub>5</sub>NO] → Na<sub>4</sub>[Fe(CN)<sub>5</sub>NOS]
# லசைன் சோதனை

## ஆலசன்களுக்கான சோதனை

சோடிய உருக்குச் சாறில் ஆலசன்கள் சோடியம் ஆலைடாக உள்ளது. சோடிய உருக்குச் சாறுடன் நீர்த்த நைட்ரிக் அமிலம் சேர்க்கப்பட்டு சாறானது அமிலத்தன்மை உடையதாக்கப்படுகிறது. பிறகு வெள்ளி நைட்ரேட்டு கரைசல் சேர்க்கப்படுகிறது. வீழ்படிவு உருவாதல் ஆலசன்கள் இருப்பினை உறுதி செய்கிறது. வீழ்படிவின் நிறமானது தொடர்புடைய ஆலசனைக் கண்டறிய உதவுகிறது.  
:Na X + AgNO<sub>3</sub> → AgX↓ + NaNO<sub>3</sub>  
| சேர்மத்தில் உள்ள ஆலைடு | வீழ்படிவின் நிறம் | அமோனியம் ஐதராக்சைடில் கரையும் திறன் |  |
| --- | --- | --- | --- |
| குளோரைடு | வெண்மை | எளிதில் கரைகிறது |  |
| புரோமைடு | வெளிர் மஞ்சள் | குறைந்த அளவு கரைகிறது |  |
| அயோடைடு | மஞ்சள் | கரைவதில்லை | } |
# அவ் எம். எல். டேவிசு

**அவ் எம். எல். டேவிசு** (Huw M. L. Davies) ஒரு பிரித்தானிய வேதியியலாளர் ஆவார். ராயல் வேதியியல் கழகத்தில் இவர் உறுப்பினராகவும் தேர்ந்தெடுக்கப்பட்டார். 2008 ஆம் ஆண்டு முதல் அமெரிக்காவிலுள்ள எமரி பல்கலைக்கழகத்தில் ஆசா கிரிக்சு கேண்ட்லர் அமைப்பால் பரிந்துரைக்கப்பட்ட கரிம வேதியியல் பேராசிரியராக இருந்து வருகிறார்.  
இங்கிலாந்து நாட்டின் வேல்சு நகரிலுள்ள அபெரிசுட்வித் மாகாணத்தில் பிறந்த இவர் 1977 ஆம் ஆண்டு கார்டிப் பல்கலைக்கழகத்தில் வேதியியலில் முதல் வகுப்புடன் இளங்கலைப் பட்டம் பெற்றார். 1980 ஆண்ட்டு கிழக்கு ஆங்கிலியா பல்கலைக்கழகத்தில் முனைவர் பட்டம் பெற்றார். பிரின்சுடன் பல்கலைக்கழகத்தில் முனைவர் பதவிக்குப் பிந்தைய ஆராய்ச்சி நிலையை அடைந்த பின்னர் இவர் வேக் வன பல்கலைக்கழகத்தில் ஆசிரியராகச் சேர்ந்து அங்கு முழுமையான பேராசிரியரானார். பின்னர் இவர் பஃபலோ பல்கலைக்கழகத்தில் சேர்ந்தார். அங்கு இவர் அப்பல்கலைக்கழகத்தின் புகழ்பெற்ற பேராசிரியர் மற்றும் லார்க்கின் கல்விக் கழகத்தில் கரிம வேதியியல் பேராசிரியர் பதவிகளை வகித்தார். 2008 ஆம் ஆண்டு எமோரி பல்கலைக்கழகத்திற்கு சென்றார்.  
பேராசிரியர் டேவிசின் ஆராய்ச்சி புதிய தொகுப்பு முறைகள் மற்றும் அவற்றின் பயன்பாடுகளை மொத்த தொகுப்பு மற்றும் மருந்து கண்டுபிடிப்புகளை மேம்படுத்துவதாக அமைந்திருந்தது. இவரது ஆய்வுகள் சமச்சீரற்ற வினையூக்கிகள், கார்பீனாய்டு வேதியியல், புதிய தொகுப்பு முறையின் வளர்ச்சி, உயிரியல் ஒப்புமையுடன் செயல்படும் இயற்கை பொருட்களின் ஒட்டு மொத்த தொகுப்பு மற்றும் சமச்சீரற்ற சிகிச்சை முகவர்களின் வளர்ச்சி ஆகியவற்றை உள்ளடக்கியிருந்தது. பல ஆராய்ச்சி குழுக்கள் இவரது சமச்சீரற்ற டைரோடியம் வினையூக்கிகளைப் பயன்படுத்தியுள்ளன.
# மஞ்சள்-தொண்டை சிட்டுக்குருவி

**மஞ்சள் தொண்டை சிட்டுக்குருவி** அல்லது மஞ்சள் தொண்டை சிட்டு (ஆங்கிலப்பெயர்: Yellow-throated sparrow, அறிவியல் பெயர்: *சிம்னோரிசு சாந்தோகோலிசு (Gymnoris xanthocollis*) என்பது தெற்காசியாவில் காணப்படும் ஒரு சிட்டுக்குருவி சிற்றினமாகும்.
# மஞ்சள்-தொண்டை சிட்டுக்குருவி

## விளக்கம்

உண்மையான சிட்டுக்குருவிகள் என அழைக்கப்படும் பேரினத்தில் உள்ள பொதுவான மற்ற சிட்டுக்குருவிகளை விட இச்சிட்டுக்குருவிக்கு கூர்மையான அலகு அமைந்துள்ளது. அதேபோல் மற்ற சிட்டுக்குருவிகளை போல் இதற்கு சிறகுகளில் கீற்றுக்கோடுகள் காணப்படுவதில்லை.
# மஞ்சள்-தொண்டை சிட்டுக்குருவி

## இயல்பு

இரை உண்ணுதல்]]
ஏப்ரல் முதல் ஜூலை வரை இவற்றின் இனப்பெருக்க காலம்; மரப் பொந்துகளில் கூடு கட்டுகின்றன. பெரும்பாலும் மரப்பொந்துகளை உருவாக்கும் மரங்கொத்தி போன்ற பறவைகள் உருவாக்கிய பொந்துகளிலேயே இவை கூடுகட்டும். இவை கட்டடங்களில் உள்ள பொந்துகளையும் பயன்படுத்தும். கூடானது பெரும்பாலும் பெண்குருவிகளாலேயே கட்டப்படும். ஆனால் சில நேரங்களில் ஆண்குருவிகளும் உதவி செய்யும். பெண் சிட்டுக்குருவி மட்டுமே முட்டைகளை அடைகாக்கும். சில நேரங்களில் பகல் பொழுதின் வெப்பமான சமயங்களில் கூட்டை விட்டு வெளியே செல்லும். முட்டைகளிலிருந்து சுமார் 12 முதல் 14 நாட்களுக்குப் பிறகு குஞ்சுகள் பொரிக்கும்.  
சிட்டுக்குருவிகள் தாழ்வான புதர்களில் கூட்டமாக அடையும். சில கூட்டங்கள் வலசை போகும் தன்மையுடையவை; மழையின் அளவைப் பொறுத்து அவை இடம் பெயரும்.  
இவை பெரும்பாலும் தானியங்களை உண்ணும். சில நேரங்களில் பூச்சிகள், தேன் மற்றும் சிறு பழங்களையும் உண்ணும். இலுப்பை போன்ற மரங்களின் மலர்களின் இதழ்களையும் இவை எப்போதாவது உண்ணும். ஆதண்டை போன்றவற்றின் மலர்களுக்கு இவை செல்லும்போது இவற்றின் நெற்றியில் மகரந்தத் தூள்கள் ஒட்டிக்கொள்கின்றன. இது காடு, தோட்டங்கள் மற்றும் திறந்தவெளி புதர் வாழ்விடங்களில் காணப்படுகிறது.
# மஞ்சள்-தொண்டை சிட்டுக்குருவி

## அகத்தூண்டுதல்

சலீம் அலி (1896-1987) தான் பறவையியலுக்கு அறிமுகம் செய்துகொள்ள இந்த உயிரினம் தான் தூண்டுகோலாக இருந்தது என குறிப்பிட்டுள்ளார். ஒரு சிறுவனாக இருந்த பொழுது சலீம் அலி ஒரு சிட்டுக்குருவியைசுட்டு வீழ்த்தினார். அது மற்ற சிட்டுக்குருவிகளில் இருந்து வித்தியாசமாக இருந்தது. அச்சிட்டுக்குருவி எந்த இனம் என்பதை பம்பாய் இயற்கை வரலாற்று சங்கத்தின் (பி. என். ஹெச். எஸ்.) செயலாளராக இருந்த டபுள்யூ. எஸ். மில்லர்ட் என்பவர் சலீம் அலிக்கு கண்டுபிடித்துக் கூறினார். மேலும் அவர் அங்கிருந்த அருங்காட்சியகத்தில் இருந்த இலக்கியங்கள் மற்றும் திரட்டுக்களை சலீம் அலிக்கு அறிமுகம் செய்தார். இதன்விளைவாக சலீம் அலி பறவையியலைத் தனது துறையாக தேர்ந்தெடுத்தார். 2003ம் ஆண்டில் பி. என். ஹெச். எஸ். சலீம் அலிக்கு பாராட்டுரை செய்யும் விதமாக வெளியிட்ட ஒரு புத்தகத்திற்கு பெயராக இந்த சிட்டுக்குருவியின் அறிவியல் பெயர்களில் ஒன்றான பெட்ரோனியாவைச் சூட்டியது.
# ஜீது ஜோசப்

**ஜீது ஜோசப்** (**Jeethu Joseph)** (பிறப்பு: 1972 நவம்பர் 10) இவர் ஓர் இந்திய திரைப்பட இயக்குநரும், திரைக்கதை எழுத்தாளரும் மற்றும் தயாரிப்பாளரும் ஆவார். இவர் மலையாள சினிமாவில் முக்கியமாக பணியாற்றுகிறார். இவர் ஒரு சில தமிழ் மற்றும் பாலிவுட் படங்களிலும் பணியாற்றியுள்ளார். ஜீது 2007ஆம் ஆண்டு காவல்துறை நடைமுறைத் திரைப்படமான *டிடெக்டிவ்* என்ற படத்தின் மூலம் அறிமுகமானார். பின்னர் ஐந்து வெற்றிகரமான திரைப்படங்களை இயக்கினார்: குடும்ப நாடகம் *மம்மி & மீ* (2010), நகைச்சுவை *மை பாஸ்* (2012), திரில்லர் *மெமரிஸ்* (2013), குடும்பம்- த்ரில்லர் *திரிஷ்யம்* (2013), பழிவாங்கும் திரைப்படம் *ஓழம்* (2016) மற்றும் அதிரடி-திரில்லர் *ஆதி* (2018) ஆகியன. இதுவரை அதிக வசூல் செய்த மலையாள படமாக விளங்கிய திரிஷ்யம் வெளியான பிறகு ஜீது பிரபலமடைந்தார். இது திரையரங்க வசூலில் 50 கோடியை தாண்டிய முதல் மலையாள படமாகும். ஜீது தமிழில் பாபநாசம் (2015) என்ற படம் மூலமும், இந்தியில் தி பாடி (2019) என்ற திரைப்படம் மூலமும் அறிமுகமானவர் .
# ஜீது ஜோசப்

## ஆரம்ப கால வாழ்க்கை

ஜீது இந்திய திரைப்பட மற்றும் தொலைக்காட்சி நிறுவனத்தில் சேர விரும்பினார். ஆனால் ஒரு பொறியியலாளராக வேண்டும் என்று இவரது தந்தை விரும்பினார். பாத்திமா மாதா ஆங்கில நடுத்தரப் பள்ளியில் பயின்ற இவர், பின்னர் மூவாட்டுபுழாவின் நிர்மலா கல்லூரியில் பொருளாதாரத்தில் இளங்கலைப் பட்டம் பெற்றார்.  
இவரது மூன்றாவது படமான *மை பாஸும்* திரையரங்குகளில் வெற்றி பெற்றது. ஜீதுவின் நான்காவது திரைப்படமான *மெமரிஸ்*, ஒரு சஸ்பென்ஸ் த்ரில்லர். 2013 இல் வெளியிடப்பட்டது. இதன் திரையரங்க வசூல் நன்றாக இருந்தது.
# ஜீது ஜோசப்

## ஆரம்ப கால வாழ்க்கை

### திரிஷ்யம்

2013 ஆம் ஆண்டின் இறுதியில், மோகன்லால் நடித்த திரிஷ்யம் என்ற நாடக-திரில்லர் வெளியானது. இது விமர்சன ரீதியாகவும் வணிக ரீதியாகவும் நல்ல வரவேற்பைப் பெற்றது. இது 2016 வரை அதிக வசூல் செய்த மலையாள படமாகவும், திரியரங வசூலில் ₹ 50 கோடியை தாண்டிய முதல் மலையாள படமாகவும் இருந்தது. *மோகன்லாலின்* பாத்திரத்தை கமல்ஹாசன் நடிக்க ஜீது இயக்கத்தில் திரிஷ்யம் தமிழில் மறுஆக்கம் செய்யப்பட்டது. இது தெலுங்கு, கன்னடம் மற்றும் இந்தியிலும் மற்ற இயக்குநர்களால் மறுஆக்கம் செய்யப்பட்டது. ஜீது பின்னர் திலீப் நடித்த *லைஃப் ஆஃப் ஜோசூட்டி* என்ற திரைப்படத்தை இயக்கியுள்ளார் .
# ஜீது ஜோசப்

## தனிப்பட்ட வாழ்க்கை

ஜீது லிண்டா என்பவரை மணந்தார். இவர்களுக்கு இரண்டு குழந்தைகள் உள்ளனர். லிண்டா மலையாள சினிமாவில் ஆடை வடிவமைப்பாளராகப் பணியாற்றுகிறார் .
# ஜீது ஜோசப்

## திரைப்படங்கள்

| ஆண்டு | தலைப்பு | பணி | குறிப்பு |
| --- | --- | --- | --- |
| 2007 | *டிடெக்டிவ்* |  |  |
| 2010 | *மம்மி & மி* |  |  |
| 2012 | *மை பாஸ்* |  |  |
| 2013 | *மெமோரிஸ்* |  |  |
| 2013 | *திரிஷ்யம்* |  |  |
| 2015 | *பாபநாசம்* | திரிஷ்யம் திரைப்படத்தின் மறு ஆக்கம் |  |
| 2015 | *லைப் ஆப் ஜோசுடி* |  |  |
| 2016 | *ஓசம்* |  |  |
| 2017 | *லட்சியம்* |  |  |
| 2018 | *ஆதி* |  |  |
| 2019 | *மிஸ்டர் & மிசஸ். ரவுடி* |  |  |
| 2019 | *தி பாடி* | இந்தித் திரைப்படம் |  |
| 2019 | *தமிபி* | தமிழ்த் திரைப்படம் |  |
| 2021 | *திரிஷ்யம் 2 (திரைப்படம்)* | அமேசான் பிரைம் வீடியோ |  |
| 2021 | *திரிஷ்யம் 2* | தெலுங்குத் திரைப்படம் |  |
| 2021 | *ராம்* | } |  |
# ஜீது ஜோசப்

## விருதுகள்

- 2013 - 44 வது கேரள மாநில திரைப்பட விருதுகள் - சிறந்த பிரபலமான படம் - திரிஷ்யம்
- 2013 - வனிதா திரைப்பட விருதுகள் - சிறந்த இயக்குநர் - திரிஷ்யம்
- 2013 - கேரள திரைப்பட விமர்சகர்கள் சங்க விருதுகள் - சிறந்த இயக்குநர் - திரிஷ்யம்
- 2013 - ஜெய்ஹிந்த் தொலைக்கட்சித் திரைப்பட விருதுகள் - சிறந்த இயக்குநர் - திரிஷ்யம்
# டிடெக்டிவ் (2007 திரைப்படம்)

**டிடெக்டிவ் (Detective)** இது ஜீது ஜோசப் இயக்கிய 2007 மலையாள சஸ்பென்ஸ் த்ரில்லர் படமாகும். இப்படத்தில் சுரேஷ் கோபி இரட்டை வேடத்தில் சிந்து மேனனுடன் முக்கியக் கதாபாத்திரத்தில் நடித்திருந்தார்.
# டிடெக்டிவ் (2007 திரைப்படம்)

## கதை

இந்த படம் மோகன் குமார் ( சுரேஷ் கோபி ) என்ற இளம் அரசியல்வாதியை அறிமுகப்படுத்துகிறது. அவருடைய சக்தியும் செல்வாக்கும் அதிகரித்து வருகிறது. இவரது மனைவி ரேஷ்மி ( சிந்து மேனன் ) தற்கொலை செய்து கொண்டதாக கூறப்படுகிறது. தம்பதியருக்கு எந்தவொரு திருமண முரண்பாடும் இருப்பதாக தெரியவில்லை என்பதால், அவர் இறந்த சூழ்நிலைகளை அவிழ்க்கும் பணியை காவல்துறையிடம் ஒப்படைக்கின்றனர். உயர் மட்ட விசாரணைக்கு அரசாங்கம் உத்தரவிடுகிறது. மர்மமான மரணத்தின் பின்னணியில் உள்ள உண்மையைக் கண்டறிய ஷியாம் பிரசாத் (இரட்டை வேடத்தில் சுரேஷ் கோபி) தலைமையிலான அதிகாரிகள் குழு பணிக்கப்பட்டுள்ளது.
# டிடெக்டிவ் (2007 திரைப்படம்)

## நடிகர்கள்

- ஷியாம் பிரசாத், மோகன் குமார் என சுரேஷ் கோபி
- ரேஷ்மியாகசிந்து மேனன்
- காவல் துறை அதிகாரியாக தேவன்
- சுமேஷாக பிரஜோத் கலாபவன்
- ஜேம்ஸ் ஜோசப்பாக சாய்குமார்
- பஷீராக மது வாரியர்
- ஜான் சாமுவேலாக சுபைர்
- முதல்வராக பிரேம் பிரகாஷ்
- ஜெகதே சிறீகுமார்
- ரேஷ்மியின் தாயாக பொன்னம்மா பாபு
- டி.பி. மாதவன்
- எதிர்க்கட்சித் தலைவராக கொச்சி ஹனீஃபா
- அகஸ்டின் நன்றி
- பிரபாகரன் தம்பியாக பாபு நம்பூதிரி
- சுரேஷாக பைஜு
- ஜோஸாக மதுபால்
- சேகராக ஜோஜு ஜார்ஜ்
- அசோகனாக கூட்டிக்கல் ஜெயச்சந்திரன்
- செர்தலா லலிதா
- தீபிகா மோகன்
- ஜோஜு ஜார்ஜ்
# டிடெக்டிவ் (2007 திரைப்படம்)

## வசூல்

இந்த படம் வணிக ரீதியாக வெற்றி பெற்றது
# காளிதாஸ் ஜெயராம்

**காளிதாஸ் ஜெயராம் (Kalidas Jayaram)** இவர் ஓர் இந்திய திரைப்பட நடிகர் ஆவார். இவர் முக்கியமாக மலையாளத் திரைப்படம் மற்றும் ஒரு சில தமிழ் படங்களில் தோன்றினார். திரைப்பட நடிகர்கள் ஜெயராம் மற்றும் பார்வதியின் மகனான காளிதாஸ் தனது ஏழு வயதில் மலையாளத் திரைப்படமான *கொச்சு கொச்சு சந்தோசங்கள்* (2000) என்ற படத்தில் அறிமுகமானார். பின்னர், இவர் *என்டே வீடு அப்புவின்டேயம்* (2003) என்ற படத்தில் நடித்தார். இது இவருக்கு சிறந்த குழந்தைக் கலைஞருக்கான தேசிய திரைப்பட விருதை பெற்றுத் தந்தது. 2016ஆம் ஆண்டில், இவர் மீன் குழம்பும் மண் பானையும் (2016) என்ற தமிழ்த் திரைப்படத்தில் அறிமுகமானார். பின்னர் பூமரம் (2018) என்ற மலையாளப் படத்திற்குத் திரும்பினார் .
அவர்களிடமிருந்து சிறந்த குழந்தைக் கலைஞருக்கான விருதைப் பெற்ற காளிதாஸ் ]]
# காளிதாஸ் ஜெயராம்

## ஆரம்ப கால வாழ்க்கை

தமிழ்நாட்டின் சென்னையில் நடிகர்கள் ஜெயராம் மற்றும் பார்வதி ஆகியோருக்கு இரண்டு குழந்தைகளில் மூத்தவராக காளிதாஸ் பிறந்தார். இவருக்கு மாளவிகா ஜெயராம் என்ற தங்கை உள்ளார். சென்னையின் பத்மா சேசாத்ரி பால பவனில் பத்தாம் வகுப்பு வரை தனது ஆரம்பக் கல்வியைப் பெற்றார். பின்னர், கேரளாவின் கொச்சின் சாய்ஸ் பள்ளியில் மேல்நிலைக் கல்வியைப் படித்தார். சென்னை இலயோலாக் கல்லூரியில் கட்புலத் தொடர்பாடலில் இளங்கலை பட்டம் பெற்றார்.
# காளிதாஸ் ஜெயராம்

## திரைப்பட வாழ்க்கை

தனது 7 வயதில், சத்யன் அந்திகாட்டின் *கொச்சு கொச்சு சந்தோஷங்கள்* (2000) என்ற திரைப்படத்தில் அறிமுகமானார். இது மலையாளத்தில் சிறந்த திரைப்படத்திற்கான தேசிய திரைப்பட விருதை வென்றது. சிபி மலையில் இயக்கிய இவரது இரண்டாவது படமான *என்டே வீடு அப்புவின்டேயம்* (2003) படத்திற்காக சிறந்த குழந்தை கலைஞருக்கான தேசிய விருதைப் பெற்றார். 2014ஆம் ஆண்டில், 8 வது விஜய் விருதுகளில் சூர்யா, அஜித் மற்றும் விஜய் ஆகியோருடன் நிகழ்ச்சிகளை வழங்கினார். பாலாஜி தரணீதரனின் இரண்டாவது இயக்கமான "ஒரு பக்கக் கதை" என்ற வெளிவராதத் தமிழ் படத்தில் காளிதாஸ் கதாநாயகனாக நடித்தார். 2014 இல் தொடங்கியது. இந்த படம் 2016 ஆம் ஆண்டு வெளியீட்டிற்கு திட்டமிடப்பட்ட்டது. இவரது இரண்டாவது தமிழ்த் திரைப்படம் மீன் குழம்பும் மண் பானையும் 2016 ஆம் ஆண்டு வெளியாகி வெற்றி பெற்றது. பின்னர், பூமரம் என்ற மலையாளத் திரைப்படத்தில் முன்னணி நடிகராக அறிமுகமானார்.
# காளிதாஸ் ஜெயராம்

## விருதுகள்

| 2001 | ஆசியாநெட் திரைப்பட விருதுகள் | சிறந்த குழந்தை நட்சத்திரம் | *கொச்சு கொச்சு சந்தோசங்கள்* | வெற்றி |
| --- | --- | --- | --- | --- |
| 2003 | தேசிய திரைப்பட விருதுகள், இந்தியா | சிறந்த குழந்தை நட்சத்திரம் | *என்டே வீடு அப்புவின்டேயம்* |  |
| கேரள மாநில திரைப்பட விருதுகள் | சிறந்த குழந்தை நட்சத்திரம் |  |  |  |
| ஆசியாநெட் திரைப்பட விருதுகள் | சிறந்த குழந்தை நட்சத்திரம் |  |  |  |
| 2017 | 6வது தென்னிந்திய சர்வதேசத் திரைப்பட விருதுகள் | சிறந்த அறிமுக நடிகர் (தமிழ்) | *மீன் குழம்பும் மண் பானையும்* |  |
| 2019 | ஆசியாநெட் திரைப்பட விருதுகள் | சிறந்த அறிமுக நடிகர் | *பூமரம்* |  |
| 2019 | வனிதா திரைப்பட விருதுகள் | சிறந்த அறிமுக நடிகர் |  |  |
| 2021 | ப்ளாக்சிப் டிஜிட்டல் விருதுகள் | சிறந்த நடிகர் (ஓடிடி தளம்) | *பாவக் கதைகள்* |  |
| 2021 | பிகைன்ட்வுட்ஸ் விருதுகள் | சிறந்த நடிகர் |  |  |
| 2021 | JFW திரைப்பட விருதுகள் | சிறப்பு கவனம் (ஓடிடி தளம்) |  |  |
| 2021 | 10வது தென்னிந்திய சர்வதேசத் திரைப்பட விருதுகள் | சிறந்த துணை நடிகர் (தமிழ்) | } |  |
# பிரணவ் மோகன்லால்

**பிரணவ் மோகன்லால்** (*Pranav Mohanlal*) (பிறப்பு: 1990 சூலை 13) இவர் ஓர் இந்திய நடிகரும், பாடகரும் மற்றும் பாடலாசிரியரும் ஆவார். இவர் மலையாளத் திரையுலகில் பணியாற்றுகிறார். நடிகர் மோகன்லாலின் மகனான இவர் தனது தந்தையின் *ஒன்னமான்* (2002) திரைப்படத்தில் ஒரு சிறிய பாத்திரத்தில் ஒரு குழந்தையாக நடிக்கத் தொடங்கினார். அதனைத் தொடர்ந்து அதே ஆண்டில் *புனர்ஜனி* என்ற படத்தில் ஒரு முன்னணி கதாபாத்திரத்தில் நடித்தார். இதற்காக சிறந்த குழந்தைக் கலைஞருக்கான கேரள மாநில திரைப்பட விருதை வென்றார். பின்னர் தனது படிப்பில் கவனம் செலுத்துவதற்காக நடிப்பிலிருந்து ஓய்வு எடுக்க முடிவு செய்தார். அதன்பிறகு திரைப்படங்களிலிருந்து விலகியிருந்தார். நடிப்பிற்குத் திரும்புவதில் ஆர்வம் காட்டவில்லை. ஆஸ்திரேலியாவிலுள்ள நியூ சவுத் வேல்ஸ் பல்கலைக்கழகத்தில் தத்துவத்தில் இளங்கலை பட்டம் பெற்றார் .
# பிரணவ் மோகன்லால்

## திரைப்படங்களில்

2015 ஆம் ஆண்டில் ஜீது ஜோசப்பிடம் உதவி இயக்குநராக சேர்ந்த பிரணவ், பாபநாசம் மற்றும் *லைஃப் ஆஃப் ஜோசூட்டி* ஆகிய இரண்டு படங்களில் பணியாற்றினார். ஜீது இயக்கிய 2018 ஆம் ஆண்டு திரைப்படமான ஆதி திரைப்படத்தில் முன்னணி கதாபாத்திரத்தில் தோன்றினார். இது இந்த ஆண்டின் அதிக வசூல் செய்த மலையாளப் படங்களில் ஒன்றாக இருந்தது. இந்த பாத்திரத்திற்காக சிறந்த அறிமுக நடிகருக்கான "சிமா விருதை" வென்றார். "ஜிப்சி பெண்கள்" என்ற பாடலை எழுதி, பாடி, நிகழ்த்தியதன் மூலம் பாடகர்-பாடலாசிரியராக அறிமுகமானார்.
# பிரணவ் மோகன்லால்

## ஆரம்ப மற்றும் தனிப்பட்ட வாழ்க்கை

பிரணவ் 1990 சூலை 13 அன்று இந்தியாவின் கேரளாவின் திருவனந்தபுரத்தில் நடிகர் மோகன்லால் மற்றும் சுசித்ரா ஆகியோரின் மகனாகப் பிறந்தார். இவருக்கு விஸ்மயா மோகன்லால் என்ற தங்கை உள்ளார். தமிழகத் திரைப்படத்துறையின் தயாரிப்பாளர் கே. பாலாஜி மற்றும் சுரேஷ் பாலாஜி ஆகியோர் இவருக்கு உறவினர் ஆவர். பிரணவ் தனது பள்ளிப்படிப்பை தமிழ்நாட்டின் ஊட்டியில் உள்ள ஒரு உறைவிடப் பள்ளியான *எப்ரான் பள்ளி*யில் முடித்தார். ஆஸ்திரேலியாவில் உள்ள நியூ சவுத் வேல்ஸ் பல்கலைக்கழகத்தில் தத்துவத்தில் இளங்கலை பட்டம் பெற்றார். இவர் பொதுவெளியிலுருந்து விலகியே இருக்கிறார். ஊடகங்களிலிருந்து விலகியே இருக்கிறார். இதைப்பற்றி கேட்டபோது "நான் ஊடகத்தை வெறுக்கவில்லை. எனது தனிப்பட்ட வாழ்க்கையை அறிந்து கொள்வதிலிருந்து மக்களுக்கு எதுவும் நன்மை கிடைக்கவில்லை என்று நான் நம்புகிறேன்".
# துருவா சர்ஜா

**துருவா சர்ஜா ( Dhruva Sarja )** (பிறப்பு: 1988 அக்டோபர் 6 ) இவர் கன்னடத் திரையுலகில் பணிபுரியும் ஓர் இந்திய நடிகர் ஆவார். இவர் 2012 ஆம் ஆண்டு வெளியான ஆதூரி என்ற திரைப்படத்தில் அறிமுகமானார். இது இவருக்கு மிகுந்த பாராட்டையும் புகழையும் அளித்தது.
# துருவா சர்ஜா

## தொழில்

சர்ஜா, ஒரு முறை சிறு வயதில், தனது மாமா நடிகர் அர்ஜுன் சர்ஜாவுடன் ஒரு படம் பார்த்துக்கொண்டிருந்தபோது, இவர் ஒரு திரைப்படக் கதாநாயகனாக மாற விரும்புவதாகக் கூறினார். அதற்கு பதிலளித்த அர்ஜுன், ஒரு கதாநாயகனாக மாறுவதற்கு முன்பு, ஒரு நல்ல நடிகராக இருக்க வேண்டி பயிற்சி வகுப்புகள் எடுக்க பரிந்துரைத்தார். துருவா பயிற்சி பெற்று நடிப்புக்கு தயாராக இருந்தார். ஏ.பி. அர்ஜுனின் புதிய திரைப்படத்தில் ஒரு முக்கிய கதாபாத்திரத்திற்கான அழைப்பு பற்றி கேள்விப்பட்டபோது, இவர் அதில் கலந்து கொண்டு தேர்வு செய்யப்பட்டார். இவர் தேர்ந்தெடுக்கப்பட்ட வரை, தான் நடிகர் அர்ஜுன் சர்ஜாவின் மருமகன் என்பதை வெளிப்படுத்தவில்லை.  
துருவா 2012இல் வெளியாகி வெற்றிப்பெற்றத் திரைப்படமான *ஆதுரி* மூலம் படங்களில் அறிமுகமானார். ராதிகா பண்டிட்டுக்கு ஜோடியாக அப்படத்தின் கதாநாயகனாக இவரைக் அர்ஜுன் கையாண்டிருந்த விதம் இவருக்கு விமர்சகர்களின் பாராட்டைப் பெற்றுத் தந்தது. இவர் தனது அடுத்த படமான *பகதூருக்காக* தனது நெருங்கிய நண்பர் சேத்தன் குமாருடன் 2013இல் கையெழுத்திட்டார். இதில் மீண்டும் பண்டிட் இவருக்கு ஜோடியாக நடித்தார். இந்த படம் வணிக ரீதியாக வெற்றி பெற்றது பின்னர் 2015 ஏப்ரலில் இவர் *பர்ஜாரி* (2017) என்ற படத்தில் ஒப்பந்தம் செய்யப்பட்டார். இதுவும் மிகப்பெரிய ஒரு வெற்றியாக மாறி துருவாவிற்கு தொடர்மும்முறை வெற்றியை அளித்தது.
# துருவா சர்ஜா

## தனிப்பட்ட வாழ்க்கை

துருவா சர்ஜா 1988 அக்டோபர் 6 ஆம் தேதி இந்தியாவின் கர்நாடகாவின் பெங்களூருவில் பிறந்தார். இவருக்கு கன்னட படங்களில் நடித்துவரும் நடிகரான சிரஞ்சீவி சர்ஜா என்ற சகோதரர் உள்ளார். இவரது மாமா அர்ஜுன் சர்ஜா தென்னிந்திய நடிகராவார். இவரது தாத்தா சக்தி பிரசாத் கன்னடப் படங்களிலும் ஒரு நடிகராக இருந்தார். துருவா தனது குழந்தை பருவ நண்பர் பிரேரானாவுடன் 2018 திசம்பர் 9, அன்று நிச்சயதார்த்தம் செய்து கொண்டார். பெங்களூரில் உள்ள பால்ட்வின் ஆண்கள் உயர்நிலைப் பள்ளியில் தனது பள்ளிப் படிப்பை முடித்தார்.
# வினய் இராஜ்குமார்

**வினய் ராஜ்குமார்** ( **Vinay Rajkumar )** (பிறப்பு மே 7 ) இவர் கன்னட சினிமாவில் பணிபுரியும் இந்திய நடிகராவார். நடிகர் ராஜ்குமாரின் பேரனும், திரைப்பட தயாரிப்பாளரும், முன்னாள் நடிகருமான ராகவேந்திராவின் மகனுமான இவர், 2014 ஆம் ஆண்டில் சித்தார்த்தா என்ற திரைப்படத்தின் மூலம் முன்னணி நடிகராக அறிமுகமானார்.
# வினய் இராஜ்குமார்

## ஆரம்ப கால வாழ்க்கை

வினய் ராஜ்குமார் நடிகரும் திரைப்பட தயாரிப்பாளருமான ராகவேந்திரா மற்றும் மங்களா ஆகியோருக்கு பிறந்தார். இவர் நடிகர் ராஜ்குமாரின் பேரனாவார். இவருக்கு குரு என்ற தம்பி உள்ளார். நடிகர்கள் சிவ ராஜ்குமார் மற்றும் புனீத் ராஜ்குமார் ஆகிய இருவரும் இவரது மாமாக்கள். வினய் பெங்களூரு செயின்ட் ஜோசப் வணிகக் கல்லூரியில் வணிகத்தில் இளங்கலைப் பட்டம் பெற்றார்.  
வினயின் தாத்தா ராஜ்குமார் இவரை முதன்முதலில் ஐந்தாவது வயதில் *ஆகாஸ்மிகா* (1993) என்ற கன்னடத் திரைப்படத்தில் அறிமுகப்படுத்தினார். வினய் இதைத் தொடர்ந்து ஒடஹுதிதாவாரு (1994), தனது தந்தையின் படமான அனுரகடா அலேகலு (1993) மற்றும் நவிபரு நமகிபாரு (1993), மற்றும் மாமா சிவாவின் ஓம் (1995) மற்றும் ஹ்ருதயா ஹ்ருதயா (1999) ஆகிய படங்களில் தோன்றினார் .  
வினய் ஒரு நடிகராக "நாடகங்களில் பயிற்சி பெறுமுன்" "ஓரிரு நபர்களுடன் நடிப்பு பட்டறைகளில்" பயிற்சி பெற்றார். பின்னர் தனது மாமாக்களின் படங்களின் பயிற்சியாளர்களிடமிருந்து நடனம் மற்றும் தற்காப்பு கலைகளில் பயிற்சி பெற்றார். 2012ஆம் ஆண்டில் தி டைம்ஸ் ஆஃப் இந்தியாவுக்கு அளித்த ஒரு பேட்டியில், [மாமா புனீத்தின் படம்] *யாரே கூகதலி* படப்பிடிப்பில் தான் ஈடுபட்டுள்ளேன் என்று கூறினார். புனீத்தின் முந்தைய படமான *அண்ணா பாண்ட்* (2012) படப்பிடிப்பில் ஏற்கனவே பணியாற்றியுள்ளார்.
# வினய் இராஜ்குமார்

## விருதுகள்

தென்னிந்திய சர்வதேச திரைப்பட விருதுகள்
# நிகில் குமார் (நடிகர்)

**நிகில் குமாரசாமி (Nikhil Kumarswamy)** இவர் ஓர் இந்திய நடிகரும் மற்றும் அரசியல்வாதியுமாவார். இவர் கன்னட மற்றும் தெலுங்குத் திரையுலகில் நடித்துள்ளார். கன்னட-தெலுங்கு இருமொழி திரைப்படமான *ஜாகுவார்* (2016) மூலம் நடிகராக அறிமுகமானார்.
# நிகில் குமார் (நடிகர்)

## தனிப்பட்ட வாழ்க்கை

நிகில் குமாரசாமி முன்னாள் கர்நாடக முதல்வர் எச். டி. குமாரசாமியின் மகனும் முன்னாள் இந்தியப் பிரதமர் எச். டி. தேவ கௌடாவின் பேரனும் ஆவார். திருமணம் 2020 ஏப்ரல் 17, அன்று ராம்நகரில் உள்ள ஜனபட லோகாவில் நடைபெற்றது.
# நிகில் குமார் (நடிகர்)

## அரசியல் வாழ்க்கை

2019ஆம் ஆண்டு இந்திய பொதுத் தேர்தலில் கர்நாடகாவில் ( மக்களவை ) மண்டியா மாவட்டத்தில் இருந்து ஜனதா தளம் (மதச்சார்பற்றது) வேட்பாளராக நிகில் போட்டியிட்டார் . வரலாற்று ரீதியாக இந்திய தேசிய காங்கிரசு மிகவும் வெற்றிகரமான கட்சியாக இருந்ததால், காங்கிரசு- ஜனதா தளம் (மதசார்பற்றது) கூட்டணிக்கு மண்டியா ஒரு பாதுகாப்பான கோட்டையாக கருதப்பட்டது. அதைத் தொடர்ந்து ஜனதா தளம் (மதச்சார்பற்றது) மண்டியா மாவட்டத்தில் போட்டியிட்டது. தேர்தலில் அவர் மறைந்த அம்ரீசின் மனைவி சுமலதாவிடம் 128,876 வாக்குகள் வித்தியாசத்தில் தோற்றார்.
# மலையாற்றூர்

**மலையற்றூர்** (*Malayattoor*) என்பது இந்திய மாநிலமான, கேரளத்தின் எர்ணாகுளம் மாவட்டம் ஆலுவா வட்டத்தில் உள்ள ஒரு சிற்றூர் ஆகும். இது அங்கமாலியில் இருந்து வட கிழக்கில் 15 கி.மீ. (9 &nbsp; மைல்) தொலைவில் அமைந்துள்ளது. `மலையாற்றூர் 'என்ற பெயரானது மலை, ஆறு, ஊர் ஆகிய மூன்று சொற்களின் சேர்க்கையாகும். இதன்படி மலையாற்றூர் என்பது மலை, ஆறு, ஊர் ஆகியவை சந்திக்கும் இடமாகும்.
# மலையாற்றூர்

## அமைவிடம்

மலையாற்றூரானது &nbsp; கொச்சியிலிருந்து 52 கி.மீ. தொலைவில் அமைந்துள்ளது. மலையாற்றூர் தேவாலயம் 609 மீட்டர் உயரமுள்ள மலையாற்றூர் மலையில் அமைந்துள்ளது. இந்த ஆலயமானது புனித தாமசுக்கு அர்ப்பணிக்கப்பட்டுள்ளது. கேரளத்தின் மிக முக்கியமான கிறிஸ்தவ யாத்ரீக தலங்களுள் ஒன்றாக உள்ள இந்த புனித ஆலயம் கேரளத்திலிருந்து மட்டுமல்லாமல் அண்டை மாநிலங்களிலிருந்தும் பக்தர்களை அதிக அளவில் ஈர்க்கிறது. இந்த புகழ்பெற்ற தேவாலயம் குரிசுமுடியில் அமைந்துள்ளது. இந்த மலை மேற்குத் தொடர்ச்சி மலையில் அமைந்துள்ள ஒரு பெரிய மலையாகும். இதை ஓரளவு சுற்றி பெரியாறு பாய்கிறது. தேவாலயத்தில் புனித தாமசின் ஆளுயர சிலையும், ஒரு பாறையில் திருத்தூதரின் பாதச் சுவடு முத்திரையும் உள்ளது. இந்த சன்னதிக்கு இப்போது சர்வதேச யாத்திரை தலம் என்ற அந்தஸ்து வழங்கப்பட்டுள்ளது.
# மலையாற்றூர்

## வரலாறு

இயேசு கிறிஸ்துவின் திருத்தூதரான புனித தாமஸின் சமய பரப்பு பணிகளால் ஆசீர்வதிக்கப்பட்டதாகக் கருதப்படும் மலையாற்றூர் மலை மற்றும் ஆறு ஆகியவை சேரும் இடம் முக்கியத்துவம் பெற்றது. அவர் கி.பி 52 இல் கொடுங்கல்லூரில் கால் வைத்து பிரபலமான ஏழு தேவாலயங்களை நிறுவினார் என்று நம்பப்படுகிறது. மயிலாப்பூர் செல்லும் வழியில் இந்த மலையாற்றூரில் தங்கினார்.
# மலையாற்றூர்

## நிர்வாகம்

மலையாற்றூர் சிற்றூரானது எர்ணாகுளம் மாவட்டத்தின் மலையாற்றூர்-நீலீஸ்வரம் ஊராடசியின் ஒரு பகுதியாக உள்ளது. மத்திய வன வட்டத்தின் கீழ் ஒரு முக்கியமான வனக் கோட்டத்தின் தலைமையிடமாக மலையாற்றூர் உள்ளது. எர்ணாகுளம் மாவட்டம் தோன்றுவதற்கு முன்பே 1914 இல் இந்த கோட்டம் நிறுவப்பட்டது. இந்தக் கோட்டத்தின் அதிகார வரம்பு எர்ணாகுளம் மாவட்டத்தின் பெரும்பகுதியை நகர்ப்புற-புறநகர் பகுதி மற்றும் அருகிலுள்ள காடுகள் உட்பட தமிழ்நாட்டின் எல்லை வரை உள்ளடக்கியதாக உள்ளது.
# மலையாற்றூர்

## மக்கள்

மலையாற்றூரின் பெரும்பாலான மக்கள் கத்தோலிக்க மற்றும் இந்து சமயத்தைச் சேர்ந்தவர்கள். அனைத்து குடும்பத்தினரும் பாரம்பரிய குடும்ப பெயர்களால் அறியப்படுகின்றர். கிறிஸ்தவர் 1. கத்தோலிக்கர்கள் 2. பெந்தெகொஸ்தே - அசெம்ளி ஆப் காட் சர்ச் மலாற்றூர்
# மலையாற்றூர்

## மருத்துவ மையங்கள்

இயற்கை மருத்துவ மையமானது நீலீஸ்வரம், பாலாயி அருகே உள்ளது. புனித தாமஸ் மருத்துவமனை மலையாற்றூரில் உள்ள முக்கிய மருத்துவமனையாகும்  
- தெய்வீக ஆடியோலஜி கிளினிக் - அங்கமாலி (டிஜிட்டல் ஹியரிங் எய்ட் சென்டர்) &nbsp; மலாயாட்டூரிலிருந்து 18 கி.மீ.
# மலையாற்றூர்

## விழாக்கள்

இங்கு கிறிஸ்துமஸ், ஓணம் போன்ற பாரம்பரிய விழாக்கள் மிகுந்த விமர்சையாக கொண்டாடப்படுகின்றன. கிறிஸ்துமஸ் மற்றும் புத்தாண்டு மிகுந்த ஆடம்பரமாக கொண்டாடப்படுகின்றன. கோயில்களும் தேவாலயங்களும் தங்கள் ஆண்டு விழாக்களை பெருநாள் என்று பிரபலமாக அழைக்கின்றன.
# மலையாற்றூர்

## கல்வி

1. பனித தாமஸ் மேல்நிலைப்பள்ளி மலாற்றூர்
1. செயின்ட் ஜோசப் எல்பி பள்ளி மலையாற்றூர்
1. எஸ்.என்.டி.பி மேல்நிலைப்பள்ளி நீலீஸ்வரம்
1. புனித மேரி எல்பி பள்ளி
1. அரசு எல்பி பள்ளி மலையாற்றூர்
# மலையாற்றூர்

## அருகிலுள்ள தொடருந்து நிலையம்

அங்கமாலி க்கான காலடி (சிறிய நிறுத்தம்), ஆலுவா (பெரிய நிறுத்தம்)
# மலையாற்றூர்

## அருகிலுள்ள வானூர்தி நிலையம்

கொச்சி பன்னாட்டு வானூர்தி நிலையம் மலையாற்றூரிலிருந்து 18 கிலோமீட்டர் தொலைவில் உள்ளது. இந்த வானூர்தி நிலையம் இந்தியாவின் அனைத்து முக்கிய விமான நிலையங்களுடனும், பல வெளிநாட்டு நகரங்களுடனும் நன்கு இணைக்கப்பட்டுள்ளது. சென்னை, புது தில்லி, மும்பை, பெங்களூர், கொல்கத்தா ஆகிய நகரங்களுக்கு நேரடி விமானங்கள் உள்ளன.
# சுதீர் பாபு

**சுதீர் பாபு (Sudheer Babu)** (பிறப்பு **போசனி நாக சுதீர் பாபு** ; 1980 மே 11) இவர் ஓர் இந்தியத் திரைப்பட நடிகரும் முன்னாள் தொழில்முறை பூப்பந்து வீரரும் ஆவார். இவர் முதன்மையாக தெலுங்கு திரையுலகில் பணியாற்றுகிறார் . டோலிவுட்டில் சிவா மனசுலோ ஸ்ருதி படத்தின் மூலம் கதாநாயகனாக அறிமுகமானார். பிரேம கதா சித்ரம் மற்றும் பாகி ஆகிய படங்களில் இவர் நடித்துள்ளார். இவர் சமீபத்தில் "சுதீர் பாபு புரொடக்சன்ஸ்" என்ற தனது தயாரிப்பு நிறுவனத்தைத் தொடங்கினார்.
# சுதீர் பாபு

## ஆரம்பகால வாழ்க்கை மற்றும் பூப்பந்து தொழில்

சுதீர் போசானி ஆந்திராவின் விசயவாடாவில் போசானி நாகேஸ்வர ராவ் மற்றும் அவரது மனைவி போசானி ராணி ஆகியோருக்கு பிறந்தார். இவருக்கு கருணா என்ற ஒரு மூத்த சகோதரி இருக்கிறார். சித்தார்த்த பொதுப் பள்ளியில் விசயவாடாவில் தனது பள்ளிப் படிப்பை முடித்தார். பெங்களூரில் உள்ள எம்.எஸ்.ராமையா தொழில் நுட்ப நிறுவனத்தில் படித்தார். அங்கிருந்து வெளியேறிய பிறகு, ஐதராபாத்தின் மகரிஷி மேலாண்மை நிறுவனத்தில் பட்டம் பெற்றார்.  
பின்னர், இவர் பூப்பந்து மீது ஆர்வத்தை வளர்த்துக் கொண்டார். அதை தொழில் ரீதியாக எடுத்துக் கொண்டார். விரைவில் தேசிய பள்ளி விளையாட்டில் இரண்டாவது இடம் பெற்றார். இளையோர் பூப்பந்து உலகக் கோப்பைக்கு சாத்தியமானவர். பாபு இறுதியில் ஆந்திரா மற்றும் கர்நாடகாவின் முதல் தரவரிசை வீரராக ஆனார். இவர் புல்லேலா கோபிசந்த் உடன் இரட்டையர் கூட்டாளராக விளையாடியுள்ளார். பிந்தையவரின் வாழ்க்கை வரலாற்றுத் திரைப்படத்தில் இவர் கோபிசந்த் வேடத்தில் நடிக்க திட்டமிடப்பட்டுள்ளது.
# சுதீர் பாபு

## திரைப்பட வாழ்க்கை

கௌதம் மேனன் இயக்கிய *யே மாயா சேசாவே என்ற* படத்துடன் சுதீர் தனது நடிப்பு வாழ்க்கையைத் தொடங்கினார். இப்படத்தை இவரது மைத்துனர் மஞ்சுளா கட்டமனேனி தயாரித்திருந்தார் . இந்தப் படத்தில், இவர் கதாநாயகியின் சகோதரர் வேடத்தில் நடித்தார். பீம்லி கபாடி ஜட்டு என்ற திரைப்படப்புகழ் டத்தினேனி சத்யா இயக்கிய *எஸ்.எம்.எஸ் (சிவா மனசுலோ ஸ்ருதி)* படத்தின் மூலம் சுதீர் முன்னணி கதாபாத்திரத்தில் அறிமுகமானார். படம் 2012 பிப்ரவரி 10 அன்று வெளியிடப்பட்டது. இதை *சூப்பர் குட் பிலிம்ஸ்* பதாகையின் கீழ் விக்ரம் ராஜு தயாரித்திருந்தார். இந்த படத்தின் மூலம் அறிமுகமான நடிகை ரெஜினா கசாண்ட்ரா சுதீருடன் இணையாக நடித்தார். இந்த படம் 2009ஆம் ஆண்டு வெளியானத் தமிழ்த் திரைப்படமான சிவா மனசுல சக்தியின் மறு ஆக்கமாகும்.  
கதாநாயகனாக இவரது இரண்டாவது படம் *பிரேமா கதா சித்ரம்* 2013 சூன் 7 அன்று வெளியிடப்பட்டது. நந்திதா இவருடன் நடித்தார். ஜே. பிரபாகர் ரெட்டி இயக்கிய மற்றும் இயக்குநர் மாருதி தயாரித்த இந்த படம் மிகவும் நேர்மறையான விமர்சனங்களைப் பெற்றது. சுதீர் மற்றும் நந்திதா ஆகிய இருவரும் தங்களது நடிப்பால் விமர்சன ரீதியான பாராட்டுகளைப் பெற்றனர். அதே ஆண்டு, இவர் ஆடு மகத்ரா புஜ்ஜி என்ற படத்தில் கதாநாயகனாக தோன்றினார். ஜி. கிருஷ்ணாரெட்டி இயக்கியுள்ள இப்படத்தில் அஸ்மிதா சூத் மற்றும் பூனம் கவுர் ஆகியோரும் நடித்திருந்தனர். இவர் தற்போது ராஜு என்பவர் தயாரிப்பில் உருவாகும் "வி" என்ற தனது அடுத்த படத்தில் நடிக்கிறார். இது 2020 மார்ச் 25 அன்று வெளியிட திட்டமிடபட்டிருந்ததது.
# சுதீர் பாபு

## தனிப்பட்ட வாழ்க்கை

தெலுங்கு நடிகர் கிருட்டிணாவின் இளைய மகள் பிரியதர்சினியை 2006 ஆம் ஆண்டில் சுதீர் மணந்தார். இந்த தம்பதிக்கு சரித் மானஸ் மற்றும் தர்ஷன் என்ற இரண்டு மகன்கள் உள்ளனர். இவர் தெலுங்கு நடிகர் மகேஷ் பாபுவின் மைத்துனர் ஆவார்.
# சாய் தரம் தேஜ்

**சாய் தரம் தேஜ்** (**Sai Dharam Tej)** (பிறப்பு:1986 அக்டோபர் 15) இவர் தெலுங்குத் திரையுலகில் பணியாற்றும் ஒரு இந்திய திரைப்பட நடிகர் ஆவார். ரெஜினா கசாண்ட்ரா ஜோடியாக ரவிக்குமார் சவுத்ரி இயக்கிய *பில்லா நவ்வு லேணி ஜீவிதம்* படத்தில் சாய் தரம் தேஜ் அறிமுகமானார்.
# சாய் தரம் தேஜ்

## ஆரம்ப கால வாழ்க்கை

சாய் தரம் தேஜ் நடிகர் சிரஞ்சீவியின் சகோதரி விஜய துர்கா மற்றும் அவரது கணவர் மருத்துவர் சிவ பிரசாத் ஆகியோரின் மகன் ஆவார். பிரபல டோலிவுட் நடிகர்களான நாகேந்திர பாபு மற்றும் பவன் கல்யாண் ஆகியோரின் மருமகனும் ஆவார். இவரது தாய்வழி உறவினர்களான ராம் சரண், வருண் தேஜ், நிஹாரிகா கொனிதேலா ஆகியோரும் டோலிவுட்டில் நடிகர்கள் மற்றும் நடிகைகளாக இருக்கிறார்கள்.
# சாய் தரம் தேஜ்

## தொழில்

இவர் *பில்லா நவ்வு லேணி ஜீவிதம்* திரைப்படத்தின் மூலம் அறிமுகமானார். இருப்பினும் இவர் முதலில் நடித்த முதல் படம் ஒய்.வி.எஸ். சவுத்ரியின் *ரே*, என்ற படமாகும். இது 2013 இல் நிறைவடைந்தது. இப்படத்தின் வெளியீடு 2015 வரை தாமதமாகி இவரது இரண்டாவது படமாக வெளியிடப்பட்டது. இவரது அடுத்த வெளியீடு 2015 இல் *சுப்ரமண்யம் ஃபார் சேல்* வணிக ரீதியான வெற்றியைப் பெற்றது. 2016ஆம் ஆண்டில் தேஜின் *சுப்ரீம்* என்ற படம் வெளியானது இதுவும் ஒரு பெரிய வெற்றியாகும். பி.வி.எஸ் ரவி இயக்கிய இவரது *ஜவான்* படம் 2017 திசம்பர் 1 அன்று வெளியிடப்பட்டது. இந்த படம் விமர்சகர்களிடமிருந்து எதிர்மறையான விமர்சனங்களைப் பெற்றது. ஏ. கருணாகரன் மற்றும் கோபிசந்த் மாலினேனி ஆகியோருடன் நடித்த இவரது அடுத்த படங்கள் 2018 இல் வெளியிடப்பட்டு, கலவையான விமர்சனங்களைப் பெற்றது. இவரது சமீபத்திய வெளியீடான சித்ரலஹரி திரைப்படத்தில் இவர் ஏற்றிருந்த விஜய் கதாபாத்திரம் இவர் நடித்த கதாபாத்திரங்களிலேயே சிறந்தது என்ற விமர்சனைத்தைப் பெற்றது.
# இரண்டாம் சாம்திக்

இரண்டாம் சாம்திக் குஷ் இராச்சியத்தை வெற்றி கொண்டமைக்கு நிறுவப்பட்ட வெற்றித் தூண்]]  
**இரண்டாம் சாம்திக்** (**Psamtik II**) பிந்தைய கால எகிப்திய இராச்சியத்தை ஆண்ட இருபத்தி ஆறாம் வம்சத்தின் மூன்றாம் பார்வோன் ஆவார். இவர் பண்டைய எகிப்தை கிமு 595–589 வரை 6 ஆண்டுகள் ஆண்டார். இவர் இரண்டாம் நெச்சோவின் மகன் ஆவார்.  
இரண்டாம் சாம்திக் கிமு 592-இல் நூபியா எனும் தற்கால சூடான் நாட்டின் வடக்கு பகுதியை வென்று, பின்னர் குஷ் இராச்சியத்தை வென்றார்.
# இரண்டாம் சாம்திக்

## நினைவுச் சின்னங்கள்

கீழ் எகிப்தின் நைல் நதி வடிநிலத்தில், இரண்டாம் சாம்திக் மற்றும் அவரத் மகன் ஆப்ரீஸ் ஆகியோர் எகிப்தியக் கோயில்களை நிறுவினர்.தனது நூபியா மற்றும் குஷ் இராச்சிய வெற்றிகளை நினைவுப்படுத்தும் வகையில், இரண்டாம் சாம்திக் 21.79 மீட்டர் உயரத்தில் இரண்டு கல்தூபிகளை ஹெல்லியோபோலிஸ் நகரக் கோயிலில் நிறுவினார். இவற்றில் ஒரு கல்தூபியை உரோமைப் பேரரசர் அகஸ்ட்டஸ் பெயர்த்துக்கொண்டு கிமு 10-இல் உரோமில் நிறுவினார்.
# இரண்டாம் சாம்திக்

## இதனையும் காண்க

- பண்டைய எகிப்திய அரசமரபுகள்
- பாரோக்களின் பட்டியல்
# கொடநாடு, கேரளம்

**கொடநாடு** (*Kodanad*) என்பது தென்னிந்தியாவின் கேரளத்தில் உள்ள எர்ணாகுளம் மாவட்டத்தின் ஆற்றங்கரை கிராமமாகும். இந்த ஊரானது கொச்சிக்கு கிழக்கே 42 கிலோமீட்டர் தொலைவில் பெரியார் ஆற்றின் தென் கரையில் பெரும்பாவுக்கு அருகே உள்ள உயர்ந்த மலைகளுக்கு இடையில் அமைந்துள்ளது. இதன் அருகிலுள்ள விமான கொச்சி பன்னாட்டு வானூர்தி நிலையம் ஆகும், இது சாலை மார்கமாக சுமார் 20 கி.மீ. (12 &nbsp; mi) தொலைவில் உள்ளது. இந்த கிராமத்தில் யானைகள் பயிற்சி மையம் இருப்பதால் இந்த கிராமம் ஒரு முக்கிய சுற்றுலா தலமாக உள்ளது.
# கொடநாடு, கேரளம்

## போக்குவரத்து

கொடநாடு ஊருக்கு எர்ணாகுளம் மாவட்டத்திற்கு உள்ளேயும் வெளியேயும் உள்ள இடங்களிலிருந்தும் அண்டை நகரங்களிலிருந்தும் தனியார் பேருந்து வசதியைக் கொண்டுள்ளது. இங்கிருந்து பெரம்பவூருக்கு அடிக்கடி பேருந்துகள் இயக்கபடுகின்றன. பொதுவாக சிறிய தொலைவுக்கு பயணிக்க தானிகள் பயன்படுத்தப்படுகின்றன. அருகிலுள்ள தொடருந்து நிலையங்கள் அங்கமாலி மற்றும் அலுவா ஆகும். நெடும்பசேரியில் உள்ள கொச்சின் சர்வதேச விமான நிலையம் கொடநாடு யானை பயிற்சி மையத்திலிருந்து 16 கி.மீ தொலைவில் உள்ளது. KL-40 என்பது குன்னத்துநாடு வட்டம் மற்றும் பெருமம்பாவூருக்கான வாகனப் பதிவு குறியீடாகும்.
# கொடநாடு, கேரளம்

## கொடநாடு யானைகள் பயிற்சிமையம்

கேரளத்தின் பெரிய யானைகள் பயிற்சி மையத்தில் குறிப்பிடத்தக்கது கொடநாடு பயிற்சி மையம் ஆகும். துவக்கத்தில் மலையாற்றூர் காடுகளில் பிடிக்கபட்ட யானைகளுக்கு இங்குதான் பயிற்சி அளிக்கபட்டது. இந்நிலையில் யானைகள் பிடிப்பது சட்டப்பூர்வமாக தடை செய்யபட்டுள்ளதால், தற்போது கொடநாடு வெறும் பயிற்சி மையமாக செயல்படுகிறது.
# கொடநாடு, கேரளம்

## கப்ரிக்காடு சூழலியல் சுற்றுலா திட்டம்

இந்திய அரசால் நிதியளிக்கப்படும் சூழலியல் சுற்றுலா திட்டப் பட்டியலில் கொடநாடு உள்ளது. இந்த திட்டத்தின் ஒரு பகுதியாக, கொடநாட்டை ஒட்டி ஆற்றங்கரையில் 3 கி.மீ தொலைவில் அமைந்துள்ள கப்ரிக்காடு என்ற கிராமம் 2006 ஆம் ஆண்டில் சுற்றுலாப்பயணிகளை இயற்கை, சுற்றுச்சூழல் சார்ந்த முறையில் மகிழ்விப்பதற்காக அமைக்கப்பட்டுள்ளது.
# கொடநாடு, கேரளம்

## அபய ஆரண்யம் சிறு மிருகக்காட்சி சாலை, கப்ரிக்காடு

200 ஏக்கர் பரப்பளவில் பரவியுள்ள இயற்கை வனப்பகுதிகளில் சுற்றுச்சூழல் சுற்றுலா திட்டத்தின் ஒரு பகுதியாக, அபயாரண்யம் என்ற பெயரிலான ஒரு பகுதி உருவாக்கபட்டுள்ளது. இதில் கொடநாடு யானைகள் மையத்திலிருந்த யானைகள் உட்பட பெரும்பாலான விலங்குகள் அண்மையில் கப்ரிக்காடிற்கு மறுவாழ்வுக்கு அனுப்பப்பட்டன. இந்த திட்டத்தை 18 பிப்ரவரி, 2011 அன்று வனத்துறை மற்றும் வீட்டுவசதி அமைச்சர் திரு. பினாய் விஸ்வோம் துவக்கிவைத்தார். இங்கு புள்ளி மான்கள், கடமான்கள், யானைக்குட்டிகளைக் காணலாம். இந்த அபயரண்யம் பெரியாறு ஆற்றின் கரையில் 2.5 ஏக்கர் பரப்பளவில் பரவியுள்ளது.
# கொடநாடு, கேரளம்

## வழிபாட்டுத் தலங்கள்

; கோயில்கள்  
- கொடநாடு சிவன் கோயில்,
- செட்டிநாடு சரஸ்வதி கோயில்,
- குன்னும்புரம் ஐயப்பன் கோயில்,
- இடவங்காவு கோயில்,
- பஞ்சேஸ்வர விஷ்ணு கோயில்.  
; தேவாலயங்கள்  
- புனித அந்தோணி சிரோ-மலபார் தேவாலயம், கொடநாடு
- புனித தோமா தேவாலயம், மலையாற்றூர் (2 &nbsp; கி.மீ)
- பெத்லஹேம் புனித மேரி யாக்கோபைட் சிரிய ஆர்த்தடாக்ஸ் தேவாலயம், அலட்டுச்சிரா
# கொடநாடு, கேரளம்

## அருகிலுள்ள இடங்கள்

- மலையாற்றூர் புனிதத் தலம் 3 &nbsp; கி.மீ.
- கப்ரிகாடு 3 &nbsp; கி.மீ.
- பானியேலி போரு 15 &nbsp; கி.மீ.
- வானூர்தி நிலையம் 16 &nbsp; கி.மீ.
- அங்கமாலி 19 &nbsp; கி.மீ.
- மூவாற்றுப்புழை 21 &nbsp; கி.மீ.
- வரபுழை (பராவூர்) 33 &nbsp; கி.மீ.
- பைரவோம் 34 &nbsp; கி.மீ.
- வடக்கு பறவூர் 36 &nbsp; கி.மீ.
- கொச்சி நகரம் 38 &nbsp; கி.மீ.
- பூச்சாக்கல் &nbsp; கி.மீ.
- அரூர் 43 &nbsp; கி.மீ.
- கொடுங்கல்லூர் 50 &nbsp; கி.மீ.
# மூன்றாம் சாம்திக்

**மூன்றாம் சாம்திக்** (**Psamtik III**) பிந்தைய கால எகிப்திய இராச்சியத்தை ஆண்ட இறுதி 26-ஆம் வம்சத்தின் இறுதி எகிப்தியப் பார்வோன் ஆவார். இவர் எகிப்தை ஆறு மாதமே ஆண்டார்.
# மூன்றாம் சாம்திக்

## பெலுசியம் சண்டை

இவரது ஆட்சியின் போது, கிமு 525-இல் பாரசீகத்தின் அகாமனிசியப் பேரரசர் இரண்டாம் காம்பிசெஸ் எகிப்தின் மீது படையெடுத்து மெம்பிசு நகரத்தைக் கைப்பற்றி, தன்னை எகிப்தின் பார்வோனாக முடிசூட்டிக் கொண்டார். பெலுசியம் போரில் கைது செய்யப்பட்ட மூன்றாம் சாம்திக், மெசொப்பொத்தேமியாவின் சூசா நகரத்தில் சிறை வைக்கப்பட்டார். பின்னர் தற்கொலை செய்து கொண்டு கிமு 526-இல் மாண்டார்.
# மூன்றாம் சாம்திக்

## இதனையும் காண்க

- பெலுசியம் சண்டை (கிமு 525)
- பிந்தைய கால எகிப்திய இராச்சியம்
- பண்டைய எகிப்திய அரசமரபுகள்
- பாரோக்களின் பட்டியல்
# சிம்னோரிசு

**சிம்னோரிசு** (Gymnoris) என்பது தொல்லுலகச் சிட்டுக்குடும்பத்திலுள்ள குருவிகளின் பேரினமாகும். இப்பேரினத்தில் உள்ள 3 சிற்றினங்கள் ஆப்பிரிக்காவில் உள்ளன. மற்றொரு இனமான மஞ்சள்-தொண்டை சிட்டு துருக்கி முதல் இந்தியா வரை பரவி காணப்படுகிறது.  
இந்த பேரினமானது இங்கிலாந்து விலங்கியலாளரான எட்வர்டு பிலைத்தால் 1845இல் அறிமுகப்படுத்தப்பட்டது. இப்பேரினம் மஞ்சள்-தொண்டை சிட்டை மாதிரி இனமாக வைத்து அறிமுகப்படுத்தப்பட்டது. சிம்னோரிசு என்ற பெயரானது பண்டைய கிரேக்க வார்த்தைகளான கும்னோசு ("வெற்று") மற்றும் ரினோசு ("நாசி") ஆகியவற்றை உள்ளடக்கியதாகும்.  
இப்பேரினத்தில் நான்கு சிற்றினங்கள் அங்கீகரிக்கப்பட்டுள்ளன:
| *சிம்னோரிசு சூப்பர்சிலாரிசு* | மஞ்சள் தொண்டை புதர் சிட்டுக்குருவி | தென்-நடு மற்றும் தெற்கு ஆப்பிரிக்கா |
| --- | --- | --- |
| *சிம்னோரிசு டெண்டேட்டா* | சகேல் புதர் சிட்டுக்குருவி | மேற்கில் மவுரிடானியா மற்றும் கினியா முதல் கிழக்கில் எரித்ரியா மற்றும் தென்மேற்கு அரேபிய தீபகற்பம் வரை |
| *சிம்னோரிசு பிர்கிடா* | மஞ்சள் புள்ளி புதர் சிட்டுக்குருவி | சகேல் மற்றும் ஆப்பிரிக்காவின் கொம்புப் பகுதி |
| *சிம்னோரிசு சாந்தோகோலிசு* | மஞ்சள்-தொண்டைச் சிட்டு | தெற்கு ஆசியா |
இந்த இனங்கள் சிலநேரங்களில் பெட்ரோனியா பேரினத்தின் கீழும் வகைப்படுத்தப்படுகின்றன.
# வீண்பேச்சு

வரைந்த வீண்பேச்சு பேசும் பெண்களின் ஓவியம் ]]
**வீண்பேச்சு** (Gossip ) ஒரு வெகுஜன ஊடகம் அல்லது வதந்தி ஆகும், குறிப்பாக மற்றவர்களின் தனிப்பட்ட அல்லது தனிப்பட்ட விவகாரங்கள் பற்றி பேசுவதனைக் குறிக்கிறது**.** குழிவாக்கல் என்றும் இது அழைக்கப்படுகிறது.  
பரிணாம உளவியலில் அதன் தோற்றத்தின் அடிப்படையில் வீண்பேச்சு ஆராய்ச்சி செய்யப்பட்டுள்ளது. பரிணாம உயிரியலாளரான ராபின் டன்பரால் பெரிய சமூக குழுக்களில் அவற்றின் சமூக பிணைப்புக்கு வீண்பேச்சு உதவுவதாகவும் அடையாளம் காணப்பட்டுள்ளன எனக் கூறியுள்ளார்.
# வீண்பேச்சு

## சொற்பிறப்பியல்

வீண்பேச்சு எனும் வார்த்தையானது பண்டைய ஆங்கிலச் சொல்லான *காட்சிப்* ( *godsibb)* என்பதில் இருந்து உருவானது*. *இந்தச் சொல்லுக்கு ஒரு குழந்தையின் பெயரீட்டுப் பெற்றோர் அல்லது கடவுளின் குழந்தையின் பெற்றோர் அல்லது மிக நெருங்கிய நண்பர்கள் என பொருள்படும். 16 ஆம் நூற்றாண்டில், இந்த வார்த்தை ஒரு நபரின் குறிப்பாக, ஒரு பெண்ணையும் அவர்கள் அர்த்தமற்ற பேச்சுகளைப் பேசுவது, செய்திகளை விற்பனை செய்வது மற்றும் ஒரு பொருத்தமன்றிப் பேசுவதனைக் குறிக்கிறது.
# வீண்பேச்சு

## செயல்பாடுகள்

வீண்பேச்சால் பின்பவருவனவற்றை ஏற்படுத்த முடியும்:  
- அறநெறி மற்றும் பொறுப்பாண்மை இல்லாத செயல்களைத் தண்டிக்க அல்லது வலுப்படுத்த முடியும்.
- அமைதியான வன்தாக்கல், மற்றவர்களை தனிமைப்படுத்துதல் மற்றும் துன்பம் விளைவித்தல் போன்றவற்றை வெளிப்படுத்த முடியும்.
# ஒண்டர்லா

**ஒண்டர்லா** (*Wonderla*) என்பது இந்தியாவின் மிகப்பெரிய கேளிக்கைப் பூங்காக்களில் ஒன்றாகும். இது கர்நாடகத்தின் பெங்களூரிலிருந்து தொலைவில் உள்ள பிடதி அருகே தலைமையிடத்தைக் கொண்ட ஒண்டர்லா ஹாலிடேஸ் லிமிடெட் நிறுவனத்திற்கு சொந்தமாக உள்ளது. ஒண்டர்லா ஹாலிடேஸ் தற்போது கொச்சி, பெங்களூர், ஐதராபாத்தில் 3 பொழுதுபோக்கு பூங்காக்களையும், பெங்களூரில் ஒரு ரிசார்ட்டையும் நடத்தி வருகிறது. இதை வி-கார்ட் இண்டஸ்ட்ரீசின் துணை நிறுவனமாக கோச்சுசெப் சிட்டிலபிள்ளை மற்றும் அவரது மகன் அருண் சிட்டிலபிள்ளை ஆகியோர் மேம்படுத்துகின்றனர். ஒண்டல்லாவின் முதல் பொழுதுபோக்கு பூங்கா, ஒண்டர்லா கொச்சி 2000 இல் அமைக்கப்பட்டது. மூன்றாவது பொழுதுபோக்கு பூங்காவான ஒண்டர்லா ஹைதராபாத் 2016 ஏப்ரலில் தொடங்கப்பட்டது. ஓண்டர்லா ஹாலிடேஸ் தற்போது அதன் 4 வது பொழுதுபோக்கு பூங்காவை சென்னையில் திறக்க திட்டமிட்டுள்ளது. ஒண்டர்லா கேளிக்கை பூங்காக்கள் அனைத்து வயதினரும் விரும்பும் பலவிதமான சவாரிகளை கொண்டுள்ளது. அவற்றின் சில சவாரிகள் ரீகோயில், மேவரிக், ஒய்-ஸ்க்ரீம், மிஷன் இன்டர்ஸ்டெல்லர் போன்றவை ஆகும்.
# ஒண்டர்லா

## வரலாறு

2000 ஆம் ஆண்டில், கோச்சுசெப் சிட்டிலபிள்ளை கேரளத்தின் கொச்சியில் வீகா லேண்ட் என்ற பெயரில் முதன்மையாக நீர் விளையாட்டுகளை மையமாகக் கொண்டு கேளிக்கைப் பூங்காவைத் தொடங்கினார். வீகாலேண்டின் கட்டுமானங்கள், மேம்பாடு போன்றவற்றில் 75 கோடி ரூபாய் முதலீடு செய்யப்பட்டது. 2005 ஆம் ஆண்டில் வீகாலேண்ட் திட்டத்தின் மிகப்பெரிய வெற்றியின் காரணமாக, கோச்சஸ்வரூப் சிட்டிலப்பிலி பெங்களூரில் 105 கோடி ரூபாய் செலவில் பெரிய அளவில் மற்றொரு பொழுதுபோக்கு பூங்காவை உருவாக்க முடிவு செய்து அதற்கு ஓண்டர்லா என்று பெயரிட்டார். இது ) பரப்பளவில் பரவியுள்ளது. ஒண்டர்லாவை ஒரு பிராண்டாக நிறுவுவதற்காக, வீகாலாண்ட் 2011 இல் ஒண்டர்லா கொச்சி என மறுபெயரிடப்பட்டது. மூன்றாவது பொழுதுபோக்கு பூங்கா, ஒண்டர்லா ஐதராபாத் 2016 ஏப்ரலில் தொடங்கப்பட்டது.
# ஒண்டர்லா

## இருப்பிடங்கள்

### கொச்சி

கொச்சியில் வீகா லேண்ட் கேளிகைப் பூங்கா 2000 ஆம் ஆண்டில் தொடங்கப்பட்டு, 2011 இல் ஒண்டர்லா என்று பெயர் மாற்றபட்டது. இந்த பூங்கா நகர மையதில் இருந்து 12 கிலோமீட்டர் (7.5 மைல்) தொலைவில் பள்ளிக்கரையில் ஒரு மலை உச்சியில் அமைந்துள்ளது. இந்த பூங்கா 2000 ஆம் ஆண்டில் அமைக்கப்பட்டது. இதை கட்டிடக் கலைஞர் ஜோசப் ஜான் வடிவமைத்தார்.  
சுற்றுச்சூழல் நட்புக்கான ஐஎஸ்ஓ 14001 சான்றிதழையும், பாதுகாப்பிற்காக ஓஎச்எஸ்ஏஎஸ் 18001 சான்றிதழையும் பெற்ற இந்தியாவின் முதல் பூங்கா ஒண்டர்லா கொச்சி ஆகும். இந்த பூங்கா 30 ஏக்கர் நிலப்பரப்பில் 50 க்கும் மேற்பட்ட கேளிக்கை சவாரிகளுடன் விரிந்துள்ளது. ஆசியாவில் உள்ள பொழுதுபோக்கு பூங்காக்கள் மற்றும் நீர் பூங்காக்களுக்கான டிரிப் அட்வைசர் 'டிராவலர்ஸ்' தேர்வு விருதுகளில் ஒண்டர்லா கொச்சி 2018 சூலையில் பதினொன்றாவது இடத்தைப் பிடித்தது.